Document ID: 32010R0671

PADOMES REGULA (ES) Nr. 671/2010
(2010. gada 13. jūlijs),
ar ko groza Regulu (EK) Nr. 2866/98 attiecībā uz euro maiņas kursu Igaunijai
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 140. panta 3. punktu,
ņemot vērā Eiropas Komisijas priekšlikumu,
ņemot vērā Eiropas Centrālās bankas atzinumu (1),
tā kā:
(1)
Ar Padomes Regulu (EK) Nr. 2866/98 (1998. gada 31. decembris) par maiņas kursu starp euro un to dalībvalstu valūtām, kuras pieņem euro (2), noteikti pārrēķina kursi, kas ir spēkā no 1999. gada 1. janvāra.
(2)
Saskaņā ar 2003. gada Pievienošanās akta 4. pantu Igaunija ir dalībvalsts ar izņēmuma statusu, kā tas definēts 139. panta 1. punktā Līgumā par Eiropas Savienības darbību (turpmāk “Līgums”).
(3)
Ņemot vērā Padomes 2010. gada 13. jūlija Lēmumu 2010/416/ES, saskaņā ar Līguma 140. panta 2. punktu par euro ieviešanu Igaunijā 2011. gada 1. janvārī (3) Igaunija ir izpildījusi euro ieviešanai nepieciešamos nosacījumus, un Igaunijas izņēmuma statusu atceļ no 2011. gada 1. janvāra.
(4)
Euro ieviešanai Igaunijā ir jāpieņem pārrēķina kurss starp euro un Igaunijas kronu. Noteiktais pārrēķina kurss ir 15,6466 Igaunijas kronas pret 1 euro, kas atbilst šobrīd spēkā esošajam centralizētajam kronas maiņas kursam valūtas maiņas mehānismā (ERM II).
(5)
Tādēļ attiecīgi būtu jāgroza Regula (EK) Nr. 2866/98,
IR PIEŅĒMUSI ŠO REGULU.
1. pants
Regulas (EK) Nr. 2866/98 1. pantā starp rindiņām ar Vācijas markai un Grieķijas drahmai piemērojamo pārrēķina kursu iekļauj šādu rindu:
“= 15,6466 Igaunijas kronas”.
2. pants
Šī regula stājas spēkā 2011. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 13. jūlijā

Labels: 2
18